Korisnik: Općinsko građansko državno odvjentištvo u Zagrebu

|  |  |  |  |
| --- | --- | --- | --- |
| Poštanski broj | **10 000** | Razina | **11** |
| Mjesto | **Zagreb** | Razdjel | **110** |
| Adresa sjedišta | **Slavonska avenija 6** | RKP  | **52356** |
| Žiro račun | **HR6223900011101320750** | Šifra županije | **21** |
| Matični broj | **05545471** | Šifra općine  | **133** |
| Šifra djelatnosti | **8423** |  |  |
| OIB | **89381255328** |  |  |

OBRAZLOŽENJE OPĆEG DIJELA FINANCIJSKOG PLANA ZA 2023. GODINU

TE PROJEKCIJE ZA 2024. I 2025. GODINU

PRIHODI I PRIMICI

Ukupni prihodi poslovanja planirani su za 2023. godinu u iznosu od 2.269.232,00 EUR-a, za 2024. godinu u iznosu od 2.356.217,00 i 2025. godinu u iznosu od 2.386.997,00 EUR-a. Izvori financiranja od kojih se planiraju ostvariti prihodi za 2023. godinu su 11 Opći prihodi i primici u iznosu od 2.269.232,00 EUR-a i 31 Vlastiti prihodi u iznosu od 287,00 EUR-a.

Izvori financiranja od kojih se planiraju ostvariti prihodi za 2024. godinu su 11 Opći prihodi i primici u iznosu od 2.356.217,00 EUR-a i 31 Vlastiti prihodi u iznosu od 287,00 EUR-a.

Izvori financiranja od kojih se planiraju ostvariti prihodi za 2025. godinu su 11 Opći prihodi i primici u iznosu od 2.386.997,00 EUR-a i 31 Vlastiti prihodi u iznosu od 287,00 EUR-a.

Vlastiti prihodi odnose se na prihode ostvarene od fotokopiranja državno odvjetničkih akata.

RASHODI I IZDACI

Za 2023. planirani su ukupni rashodi poslovanja u iznosu od 2.269.232,00 EUR-a, za 2024. U iznosu od 2.356.217,00 EUR-a i 2025. u iznosu od 2.386.997,00 EUR-a koji se planiraju utrošiti za pokriće rashoda za zaposlene, materijalnih i financijskih rashoda, te nabavu opreme i namještaja za potrebe poslovanja Općinskog građanskog državnog odvjetništva u Zagrebu.

U 2023. godini planirani su rashodi za zaposlene u iznosu od 2.050.169,00 EUR-a i viši su do rashoda za zaposlene planirane za 2022. iz razloga što je u tijeku izrada Pravilnika o unutarnjem redu obzirom da je s danom 01. ožujka 2022. provedeno razdvajanje Općinskog državnog odvjetništva u Zagrebu na Općinsko kazneno državno odvjetništvo u Zagrebu i Općinsko građansko državno odvjetništvo u Zagrebu, pa se stoga očekuje zapošljavanje službenika i namještenika za potrebe rada u novim ustrojstvenim jedinicama koje su potrebne za funkcioniranje tijela koje je postalo samostalno. Do kraja godine planira se zapošljavanje savjetnika, zamjena za otišle službenike i namještenike, zamjena za službenike i namještenike koji su na dugotrajnim bolovanjima. S datumom 1. listopada 2022. Jedna je zamjenica stupila na dužnost, a u tijeku je natječaj za imenovanje zamjenika općinskog državnog odvjetnika. U 2024. planirani su rashodi za zaposlene u iznosu od 2.117.212,95 EUR-a, a u 2025. u iznosu od 2.128.910,89 EUR-a.

Obzirom da je u 2022. godini potpisan novi Kolektivni ugovor za državne službenike i namještenike u 2023. godini planirana su sredstva u iznosu od 7.299,00 EUR-a za sistematske preglede službenika i namještenika na koja imaju pravo svake tri godine, a prethodni sistematski obavljen je u 2020. godini.

U 2023. planirana su sredstva u iznosu od 15.924,74,00 EUR-a za troškove sudskih postupaka odnosno troškove vještačenja, predujmova za plaćanje sudskog dostavljača, očevida i slično u predmetima u kojima Općinsko građansko državno odvjetništvo u Zagrebu zastupa Republiku Hrvatsku 2024. planirana u iznosu od 21.235,00 EUR-a, a u 2025. u iznosu od 22.562,00 EUR-a.

PRIJENOS SREDSTAVA IZ PRETHODNE I U SLJEDEĆU GODINU

Općinsko građansko državno odvjetništvo u Zagrebu nije planiralo prijenos sredstava iz prethodne u slijedeću godinu.

UKUPNE I DOSPJELE OBVEZE

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 0,00 | 1.199.633,57 KN/159.218,74 EUR-a |
| Dospjele obveze | 0,00 | 13,254,00/1,759,08,00 EUR-a |

Čl. 1. Zakona o izmjeni Zakona o područjima i sjedištima državnih odvjetništava (NN 21/2022) koji je stupio na snagu 1. ožujka 2022. određeni su za područje Županijskog državnog odvjetništva u Zagrebu Općinsko kazneno državno odvjetništvo u Zagrebu i Općinsko građansko državno odvjetništvo u Zagrebu.

Dospjele obveze – Obveze na dan 30.06.2022. dospjele odnose se na račune dobavljača koji radi dinamike plaćanja nisu mogli biti plaćeni u lipnju 2022,

 OPĆINSKI DRŽANO ODVJETNIK

 Sabina Čanjevac